Author: x
Last saved by: agenda0

Predkladacia správa

	Návrh zákona o zvýšení dôchodkov v roku 2002, o úprave dôchodkov priznaných v roku 2003 a o zmene a doplnení niektorých zákonov v oblasti sociálneho zabezpečenia bol vypracovaný mimo Plánu legislatívnych úloh vlády Slovenskej republiky na rok 2002 z dôvodu splnenia podmienky ustanovenej zákonom č. 46/1991 Zb. o zvyšovaní dôchodkov v znení neskorších predpisov.
	Navrhované zvýšenie dôchodkov (alt. I o 5 %, alt. II o 7,1 %) sa bude vzťahovať na tie skupiny dôchodkov, ktoré sú vymedzené v § 1 zákona č. 46/1991 Zb. o zvyšovaní dôchodkov, t. j. na starobné dôchodky, invalidné dôchodky, čiastočné invalidné  dôchodky, dôchodky za výsluhu rokov, vdovské dôchodky a sirotské dôchodky.
	Predloženým návrhom zákona sa menia a dopĺňajú aj ustanovenia zákona                č. 100/1988 Zb. o sociálnom zabezpečení v znení neskorších predpisov  (čl. II), ktoré sa týkajú najvyššej výmery úhrnu dôchodkov vyplácaných v súbehu a zákona č. 46/1991 Zb. o zvyšovaní dôchodkov v znení neskorších predpisov (čl. III).
	Návrh zákona bol predmetom medzirezortného pripomienkového konania, bol zaslaný príslušným orgánom a inštitúciám v zmysle čl. 9 Legislatívnych pravidiel vlády Slovenskej republiky.

Vyhlásenie
Ministerstva práce, sociálnych vecí a rodiny Slovenskej republiky
podľa čl. 13 ods. 2 Legislatívnych pravidiel vlády Slovenskej republiky

	Návrh zákona, ktorým sa mení a dopĺňa  zákon o zvýšení dôchodkov v roku 2002, o úprave dôchodkov priznaných v roku 2003 a o zmene a doplnení niektorých zákonov v oblasti sociálneho zabezpečenia sa predkladá na rokovanie vlády Slovenskej republiky bez rozporov.